ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்திய இரசாயனப் பொருட்களின் ஏற்றுமதி 2013-14-ம் ஆண்டைக் காட்டிலும் 2021-22-ம் ஆண்டில் 106% வளர்ச்சியைப் பதிவு செய்துள்ளது.
நாட்டின் இரசாயனப் பொருட்களின் ஏற்றுமதி 2013-14-ம் ஆண்டைக் காட்டிலும் 2021-22-ம் ஆண்டில் 106% வளர்ச்சியைப் பதிவு செய்துள்ளது. 2021-22-ம் ஆண்டிற்கான நாட்டின் இரசாயன ஏற்றுமதி 29296 மில்லியன் அமெரிக்க டாலர்களாக சாதனை படைத்தது. அதேசமயம் 2013-14-ம் ஆண்டில் இந்தியாவின் இரசாயன நாட்டின் 14210 மில்லியன் அமெரிக்க டாலர்களாக இருந்தது.
மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம், ஜவுளித் துறை அமைச்சர் பியூஷ் கோயல் விடுத்துள்ள டுவிட்டர் செய்தியில், இந்த ஏற்றுமதியில் காணப்படும் வளர்ச்சி பிரதமர் நரேந்திர மோடியின் சுயசார்பு இந்தியா இயக்கத்திற்கு உத்வேகம் அளிக்கும் என்று கூறினார்.
கரிம,மற்றும் கனிம இரசாயன வகைகள், வேளாண் இரசாயனங்கள், சாயங்கள் மற்றும் சாய இடைநிலைகள், சிறப்பு இரசாயனங்கள் ஆகியவற்றின் ஏற்றுமதி அதிகரிப்பின் காரணமாக இரசாயனங்களின் ஏற்றுமதி வளர்ச்சி அடைந்துள்ளது.
நாட்டின் இரசாயனத் தொழில் உலகளவில் முன்னணியில் உள்ளது. "மேக் இன் இந்தியா" திட்டம் அந்நிய செலாவணியை ஈட்டித் தருகிறது. உலகில் இரசாயனங்கள் உற்பத்தியில் இந்தியா 6-வது பெரிய நாடாகவும், ஆசியாவில் 3-வது இடத்திலும் உள்ளது. ரசாயனங்கள் ஏற்றுமதியில் இந்தியா 14-வது இடத்தில் உள்ளது.
சாய உற்பத்தியில் இந்தியா முன்னணியில் உள்ளது. உலகளவில் சாயப்பொருள் ஏற்றுமதியில் இந்தியாவின் பங்களிப்பு 16%-18%-மாக உள்ளது. இந்திய சாய வகைகள் 90 நாடுகளுக்கு ஏற்றுமதி செய்யப்படுகிறது. உலகின் வேளாண் இரசாயன உற்பத்தியில் இந்தியா 4-வது பெரிய நாடாக உள்ளது. 50%-க்கும் அதிகமான தொழில்நுட்ப தரம் வாய்ந்த பூச்சிக்கொல்லி மருந்துகளை உற்பத்தி செய்கிறது.
ஏறக்குறைய 50% வேளாண் இரசாயனங்கள் இந்தியாவில் இருந்து ஏற்றுமதி செய்யப்படுகின்றன. உலகிலேயே ஆமணக்கு எண்ணெயின் மிகப்பெரிய உற்பத்தியாளர் மற்றும் ஏற்றுமதியாளராக இந்தியா உள்ளது. ஆமணக்கு ஏற்றுமதியில் உலகளவில் 85-90% வரை ஏற்றுமதி செய்யப்படுகிறது.
அமெரிக்கா, சீனா மற்றும் புதிய சந்தைகளாக உருவாகியுள்ள துருக்கி, ரஷ்யா மற்றும் வடகிழக்கு ஆசிய நாடுகளும்  உள்ளிட்ட 175-க்கும் மேற்பட்ட நாடுகளுக்கு இந்தியா இரசாயனங்களை ஏற்றுமதி செய்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820478
பொருளாதார விவகாரங்களுக்கான மத்திய அமைச்சரவைக் குழு
வேளாண்மை ஒருங்கிணைந்த பசுமைப் புரட்சி தொடர் திட்டத்திற்கு மத்திய அமைச்சரவை ஒப்புதல்
பாரதப் பிரதமர் திரு. நரேந்திர மோடி தலைமையில் மத்திய பொருளாதார விவகாரத் துறைக்கான அமைச்சரவைக் குழுவின் கூட்டம் இன்று  நடைபெற்றது. வேளாண்மையின் பல்வேறு திட்டங்களை ஒரு குடைக்கீழ் கொண்டு வரும் வகையில் திட்டமிடப்படும் “பசுமைப் புரட்சி – கிரிஷோணத்தி யோஜனா” என்ற திட்டத்திற்கு அமைச்சரவைக் குழுக் கூட்டத்தில் ஒப்புதல் அளிக்கப்பட்டது. இத்திட்டம் 2017-18ம் ஆண்டு முதல் 2019-2020ம் ஆண்டு வரையிலான 12ஆவது ஐந்தாண்டு திட்ட காலத்தையும் கடந்து செயல்படுத்துவது என முடிவெடுக்கப்பட்டது. இதற்கான மத்திய நிதி ஒதுக்கீட்டுப் பங்கு ரூ. 33,269.976 கோடி என மதிப்பிடப்பட்டுள்ளது.
இத்திட்டத்தின் கீழ் 11 திட்டங்களும் இயக்கங்களும் இடம்பெற்றுள்ளன. இது வேளாண்மை மற்றும் அது தொடர்பான பல்வேறு திட்டங்களை ஒட்டுமொத்தமாகவும் அறிவியல் அடிப்படையிலும் செயல்படுத்துவதற்கானது ஆகும். மேலும், விவசாய உற்பத்திப் பொருட்களை அதிகரித்து, அதன் பலனாக விவசாயிகளின் வருமானத்தை அதிகரிக்க உதவும் வகையில் இத்திட்டம் செயல்படுத்தப்படும். இந்த ஒட்டுமொத்த திட்டங்களைச் செயல்படுத்த 2017-18, 2018-19 மற்றும் 2019-2020 ஆகிய மூன்று ஆண்டுகளுக்கு மொத்தம் ரூ. 33,269.976 கோடி செலவாகலாம் என மதிப்பிடப்பட்டுள்ளது.
ஒட்டுமொத்த திட்டங்களின் கீழ் இடம்பெறும் வெவ்வேறு திட்டங்களாவன:
- ஒருங்கிணைந்த தோட்டக்கலை மேம்பாட்டு இயக்கம் 
- தேசிய உணவுப் பாதுகாப்பு இயக்கம் ,
- நீடித்த வேளாண்மைக்கான தேசிய இயக்கம் 
- வேளாண் விரிவாக்கத்துக்கான துணை இயக்கம் 
- விதைகள், தாவரப் பொருட்கள் குறித்த துணை இயக்கம் 
- வேளாண் இயந்திரமயமாக்கல் குறித்த துணை இயக்கம் 
- தாவரப் பாதுகாப்பு மற்றும் தடுப்புக் காப்புத் திட்டம் குறித்த துணை இயக்கம் 
- வேளாண் புள்ளிவிவரம், பொருளியல் விவரம் குறித்த ஒருங்கிணைந்த திட்டம் 
- வேளாண் ஒத்துழைப்புக்கான ஒருங்கிணைந்த திட்டம் 
- வேளாண் சந்தைமயமாக்கல் ஒருங்கிணைந்த திட்டம் 
- தேசிய மின்-ஆளுகைத் திட்டம்
இளைஞர் நலன் மற்றும் விளையாட்டு அமைச்சகம்
இந்திய ஆக்கி அணிகளுக்கான பயிற்சி நடைபெற்றுக் கொண்டிருக்கிறது
கொவிட்-19 பெருந்தொற்று காரணமாக அமல்படுத்தப்பட்ட பொதுமுடக்கத்தால் நிறுத்தப்பட்டிருந்த இந்திய ஆண்கள் மற்றும் பெண்கள் அணிகளுக்கான ஆக்கி பயிற்சி பெங்களூருவில் உள்ள நேதாஜி சுபாஷ் சந்திரபோஸ் தெற்கு மையத்தில் மீண்டும் தொடங்கியுள்ளது.
இந்திய ஆக்கி அணிகளுக்கான பயிற்சி நடைபெற்றுக் கொண்டிருக்கும் நிலையில், இது முழு வீச்சை விரைவில் எட்டும் என்று அணி தலைவர்களும், பயிற்சியாளரும் நம்பிக்கை தெரிவித்துள்ளார்கள்.
அணியின் தலைவர் மன்பிரீத் சிங் உட்பட முகாமுக்கு வந்த ஆறு வீரர்களுக்கு கொவிட் தொற்று உறுதி செய்யப்பட்டது. அவர்களுக்கு தேவையான அனைத்து உதவிகளும் இந்திய விளையாட்டு ஆணைய மையத்திலும் மருத்துவமனையிலும் அளிக்கப்பட்ட நிலையில் அவர்கள் தற்போது மீண்டும் பயிற்சிக்கு திரும்பியுள்ளனர்.
"நான் பயிற்சிக்கு திரும்பிய போது எனக்கு கொவிட் தொற்று உறுதி செய்யப்பட்டது. தற்போது நாங்கள் மீண்டும் பயிற்சியில் இணைந்துள்ளோம். நாங்கள் படிப்படியாக பழைய நிலைமைக்கு திரும்புவதற்கான திட்டத்தை பயிற்சியாளர்கள் வகுத்துள்ளனர் விரைவில் பயிற்சி முழு வீச்சை எட்டும் என்று எனக்கு மிகுந்த நம்பிக்கை இருக்கிறது," என்று மன்பிரீத் கூறியுள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662089
------
(Visitor Counter : 147
குடியரசுத் தலைவர் செயலகம்
சர்வதேச கீதை கருத்தரங்கில் குடியரசுத்தலைவர் பங்கேற்றார்
ஹரியானா மாநிலம் குருஷேத்ராவில் இன்று நடைபெற்ற சர்வதேச கீதை கருத்தரங்கில் குடியரசுத்தலைவர் திருமதி திரௌபதி முர்மு, பங்கேற்றார். மேலும், ஹரியானா முதலமைச்சரின் சுகாதார ஆய்வுத் திட்டம், அனைத்து பொது போக்குவரத்துகளுக்கும் மின்னணு வழியில் பயணச் சீட்டு பெறும் திட்டம் ஆகியவற்றை காணொலி காட்சி மூலம் தொடங்கி வைத்ததோடு சிர்ஸாவில் மருத்துவக் கல்லூரி மற்றும் மருத்துவமனைக்கும் அவர் அடிக்கல் நாட்டினார்.
இந்த நிகழ்ச்சியில் பேசிய குடியரசுத்தலைவர், ஸ்ரீமத் பகவத் கீதை உண்மையான உணர்வில் உலகளாவிய நூலாக இருக்கிறது என்றும் இது பல மொழிகளில் மொழியாக்கம் செய்யப்பட்டுள்ளது என்றும் அவர் கூறினார். மற்ற நூல்களோடு ஒப்பிடுகையில் கீதைக்கு ஏராளமான விளக்க நூல்கள் எழுதப்பட்டிருப்பதாக அவர் குறிப்பிட்டார்.
சுயநலம் இல்லாமல் கடினமாக உழைப்பது வாழ்க்கையின் சரியான பாதை என்பதை கீதை கற்றுத்தந்துள்ளதாக திருமதி திரௌபதி முர்மு தெரிவித்தார். மகிழ்ச்சியையும், நேரத்தையும், லாபத்தையும், நஷ்டத்தையும் சம உணர்வோடு ஏற்பதும், கௌரவம் அல்லது அகௌரவம் பாதிக்காமல் அனைத்து சூழ்நிலைகளையும் சமச்சீராக பராமரிப்பதும் கீதை வழங்கியுள்ள மிகவும் பயனுள்ள செய்தியாகும் என்று அவர் கூறினார்.
தொழிலாளர் மற்றும் வேலைவாய்ப்பு அமைச்சகம்
2021 மார்ச் மாதத்திற்கான, வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலைக் குறியீட்டு எண் வெளியீடு
வேளாண் மற்றும் ஊரக தொழிலாளர்களுக்கான, 2021 மார்ச் மாதத்திற்கான அகில இந்திய நுகர்வோர் விலைக் குறியீட்டெண் , 2 மற்றும் 1 புள்ளிகள் குறைந்து முறையே 1035 மற்றும் 1043 புள்ளிகளாக உள்ளது.
இந்தக் குறியீட்டெண்ணின் ஏற்ற இறக்கங்கள், மாநிலங்கள் தோறும் மாறுபடுகின்றன. தமிழ்நாடு, வேளாண் தொழிலாளர்களுக்கான குறியீட்டெண்ணில் 1243 புள்ளிகளுடன் முதலிடத்திலும், இமாச்சலப் பிரதேசம் 814 புள்ளிகளுடன் கடைசி இடத்திலும் உள்ளன.
கிராமப்புற தொழிலாளர்களைப் பொறுத்தவரை, தமிழ்நாடு 1229 புள்ளிகளுடன் குறியீட்டெண் பட்டியலில் முதலிடத்திலும், பிகார் 839 புள்ளிகளுடன் கடைசி இடத்திலும் உள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1712850
ரெயில்வே அமைச்சகம்
பூரி - கங்கா சாகர் திவ்ய காசி யாத்திரையை பாரத் கௌரவ் சுற்றுலா ரயில் மூலம் இந்திய ரயில்வே 2023 ஏப்ரல் 28 அன்று தொடங்கவுள்ளது
உள்நாட்டு சுற்றுலாவை ஊக்குவிக்கும் நோக்கத்துடன், ரயில்வே அமைச்சகம் நாட்டின் பல்வேறு பகுதிகளில் இருந்து பாரத் கௌரவ் சுற்றுலா ரயில்களை இயக்கி வருகிறது. இந்த ரயில்கள் இந்தியாவின் வளமான கலாச்சார பாரம்பரியத்தையும், மதப் பாரம்பரியத்தையும் உள்நாட்டு சுற்றுலாப் பயணிகளுக்கும், சர்வதேச சுற்றுலாப் பயணிகளுக்கும் வெளிப்படுத்தும் வகையில் உருவாக்கப்பட்டுள்ளன.
2023-ம் ஆண்டு ஏப்ரல் 28-ம் தேதி புனேயில் இருந்து பூரி - கங்கா சாகர் திவ்ய காசி யாத்திரை ரயிலைத் தொடங்க ரயில்வே தயாராக உள்ளது. 9 இரவுகள் / 10 பகல்கள் கொண்ட இப்பயணத்தில் பூரி, கொல்கத்தா, கயா, வாரணாசி, பிரயாக்ராஜ் ஆகிய முக்கியமான சமயத் தலங்கள் அடங்கியுள்ளன. இங்குள்ள மிகவும் பிரபலமான கோயில்கள் மற்றும் புண்ணியத் தலங்களான பூரி ஜகன்நாதர் கோயில், கோனார்க் கோயில், பூரியில் உள்ள லிங்கராஜ் கோயில், கொல்கத்தாவில் உள்ள காளி பாரி மற்றும் கங்கா சாகர், விஷ்ணுக் கோயில், காசி விஸ்வநாதர் கோயில், வாரணாசியில் உள்ள கங்கா காத் மற்றும் பிரயாக்ராஜில் உள்ள திரிவேணி சங்கமம் உள்ளிட்டவற்றை சுற்றுலாப் பயணிகள் காணலாம்.
உணவு, வாகனம், தங்குமிடங்கள், பயணிகளின் பாதுகாப்பு, பயணக் காப்பீடு உள்ளிட்ட அனைத்து வசதிகளையும், பாரத் கௌரவ் ரயில் மூலம் ஐஆர்சிடிசி வழங்குகிறது. 7 படுக்கை வசதி கொண்ட பெட்டிகள், மூன்று 3 அடுக்கு ஏசி பெட்டிகள், ஒரு 2 அடுக்கு ஏசி பெட்டிகள் என 750 பயணிகள் இதில் பயணிக்க முடியும். பயணிகளிடையே பிரபலப்படுத்துவதற்காக இதன் கட்டணமும் குறைவாகவே உள்ளது.
உள்துறை அமைச்சகம்
அத்தியாவசியப் பொருள்களை முன்பு போல விநியோகிக்க, மின்னணு-வணிக நிறுவனங்களுக்கு அனுமதி.
கொவிட்-19க்கு எதிரான தேசிய அளவிலான ஊரடங்கு தொடர்பாக, மாற்றியமைக்கப்பட்ட ஒருங்கிணைந்த விதிமுறைகளின் கீழ், சில நடவடிக்கைகளுக்கு விலக்கு அளிக்க அனைத்து அமைச்சகங்கள் மற்றும் துறைகளுக்கு, மத்திய உள்துறை அமைச்சகம் உத்தரவிட்டுள்ளது.

இன்று வெளியிடப்பட்ட உத்தரவில், மாற்றியமைக்கப்பட்ட ஒருங்கிணைந்த விதிமுறைகளின் 14 பிரிவின்படி, இ-வணிக நிறுவனங்களுக்கு விலக்கு அளிக்கப்பட்டுள்ளது. இ-வணிக நிறுவனங்கள் அத்தியாவசியமற்ற பொருள்களை விற்பனை செய்வதற்கான தடை தொடர்ந்து நீடிப்பதாக அதில் விளக்கம் அளிக்கப்பட்டுள்ளது. இருப்பினும், முன்பு போல, பிரிவு 13யின் படி, அத்தியாவசியப்பொருள்கள் விற்பனையைத் தொடர்ந்து அந்த நிறுவனங்கள் மேற்கொள்ள அனுமதிக்கப்படுகிறது.
(
இளைஞர் நலன் மற்றும் விளையாட்டு அமைச்சகம்
முன்னாள் சர்வதேச தடகள வீரர்கள், பயிற்சியாளர்களுக்கு கொவிட் சிறப்பு ஆதரவு பிரிவு: மத்திய விளையாட்டு அமைச்சகம், இந்திய ஒலிம்பிக் சங்கம், இந்திய விளையாட்டு ஆணையத்தின் முன்முயற்சி
பெருந்தொற்று காலத்தில் முன்னாள் சர்வதேச தடகள வீரர்கள் மற்றும் பயிற்சியாளர்களுக்கு மருத்துவம், நிதி மற்றும் தளவாட ஆதரவு கிடைப்பதற்காக மத்திய இளைஞர் நலன் மற்றும் விளையாட்டு அமைச்சகம், இந்திய ஒலிம்பிக் சங்கம் மற்றும் இந்திய விளையாட்டு ஆணையம் ஆகியவை ஓர் சிறப்பு ஆதரவு பிரிவை உருவாக்குவதற்காக இணைந்துள்ளன.
மருத்துவ உதவி, பிராணவாயு, மருத்துவமனையில் அனுமதி, மற்றும் இதர தேவைகளை முன்னாள் சர்வதேச தடகள வீரர்களும், பயிற்சியாளர்களும், ஏற்கனவே இயங்கி வரும் https://www.research.net/r/SAI-IOA-Covid-19 என்ற இணையதளத்தில் பதிவு செய்யலாம்.
ஒவ்வொரு மாநிலத்திலிருந்து விண்ணப்பித்துள்ளவர்களுக்கு உதவும் வகையில், தேசிய அளவிலான குழுவைத் தவிர, இந்திய ஒலிம்பிக் சங்கம், மாநில அரசின் அதிகாரிகள் மற்றும் இந்திய விளையாட்டு ஆணையம் ஆகியவற்றின் பிரதிநிதிகள் அடங்கிய மாநில அளவிலான பணிக்குழுவும் அமைக்கப்பட்டுள்ளன.
மருத்துவ மற்றும் தளவாட ஆதரவு மட்டுமல்லாமல் விளையாட்டு வீரர்களுக்கான பண்டித தீனதயாள் உபாத்தியாயா தேசிய நல்வாழ்வு நிதியிலிருந்தும், நலிவடைந்த விளையாட்டு வீரர்களுக்கும் அவர்களது குடும்பங்களுக்கும் நிதி உதவி வழங்கப்படும்.
இந்த முன்முயற்சி பற்றிப் பேசிய மத்திய இளைஞர் நலன் மற்றும் விளையாட்டு அமைச்சர் திரு கிரண் ரிஜிஜு, “தங்கள் வாழ்நாள் முழுவதும் இந்திய விளையாட்டிற்காகப் பங்களித்து, நாட்டிற்கு பெருமை தேடித் தந்தவர்களுக்கு நாங்கள் துணையாக இருக்கிறோம். தற்போதைய நெருக்கடியான காலக்கட்டத்தில், நமது முன்னாள் தடகள வீரர்களுக்கும், பயிற்சியாளர்களுக்கும் கொவிட்-19 தொற்றுக்கு எதிரான போராட்டத்தில் ஆதரவு வழங்கப்பட வேண்டும். மத்திய அரசு மற்றும் இந்திய ஒலிம்பிக் சங்கம் இணைந்து மேற்கொண்டுள்ள இந்த முன்முயற்சி மிகுந்த மகிழ்ச்சி அளிக்கிறது. தேவை ஏற்படுபவர்களுக்கு நம்மால் உதவ முடியுமென்று நம்புகிறேன்”, என்று கூறினார்.
மிகப் பெரிய குடும்பமாக விளங்கும் இந்திய விளையாட்டு வீரர்களுக்கு இதுபோன்ற சவாலான நேரத்தில் நாம் ஒவ்வொருவரும் ஆதரவளிக்க வேண்டும் என்று இந்திய ஒலிம்பிக் சங்கத்தின் தலைவர் டாக்டர் நரிந்தர் துரூவ் பாத்ரா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717175
கப்பல் போக்குவரத்து அமைச்சகம்
கவுகாத்தியில் உள்ள மாலிகானில் 200 க்கும் மேற்பட்டோருக்கு நியமனக் கடிதங்களை திரு சர்பானந்தா சோனோவால் வழங்கினார்
கவுகாத்தியில் உள்ள மாலிகானில் நடைபெற்ற வேலைவாய்ப்பு மேளாவில் பங்கேற்ற மத்திய துறைமுகங்கள், கப்பல் & நீர்வழிப் போக்குவரத்து, மற்றும் ஆயுஷ் துறை அமைச்சர் திரு சர்பானந்தா சோனோவால், 200 க்கும் மேற்பட்டோருக்கு இன்று நியமனக் கடிதங்களை வழங்கினார்.
இந்நிகழ்ச்சியில் பேசிய மத்திய அமைச்சர், “நாட்டின் இளைஞர்களுக்கு இன்று வரலாற்றுச் சிறப்பு மிக்க நாள். பிரதமர் திரு நரேந்திர மோடியின் ஆற்றல்மிக்க தலைமையின் கீழ், நாட்டின் 75,000 இளைஞர்கள் பணியில் சேர்ந்துள்ளனர். 2047 ஆம் ஆண்டிற்குள் இந்தியா தற்சார்பு கொண்டதாக மாறுவதற்கு அமிர்த காலத்தின் போது புதிய இந்தியாவை வடிவமைப்பதிலும், கட்டியெழுப்புவதிலும் நமது இளைஞர்களின் பங்கு முக்கியமானது. மோடி அரசு நாட்டின் இளைஞர்களுக்கு அதிகாரம் அளிப்பதில் ஆழ்ந்த அர்ப்பணிப்புடன் உள்ளது. மேலும் இந்த புதிய வலிமையான இந்தியாவின் இயக்கிகளாக மாற அவர்களுக்கு உதவுங்கள். தந்தேராஸின் இந்த புனிதமான நாளில், இந்தியாவின் செழிப்பு மற்றும் வளர்ச்சிக்காக நமது ஆற்றல்மிக்க தலைவர் திரு நரேந்திர மோடியுடன் இணையுமாறு இளைஞர்களுக்கு அழைப்பு விடுக்கிறேன் என்று கூறினார்.
பிரதமர் அலுவலகம்
ரோம் மற்றும் கிளாஸ்கோ பயணத்தையொட்டி பிரதமர் வெளியிட்ட அறிக்கை
இத்தாலி பிரதமர் மேதகு மரியோ டிராகி அழைப்பின் பேரில் இத்தாலியின் ரோம் நகர் மற்றும் வாடிகன் நகருக்கு அக்டோபர் 29 முதல் 31ம் தேதி வரை செல்கிறேன். அதைத் தொடர்ந்து இங்கிலாந்து பிரதமர் மேதகு போரிஸ் ஜான்சன் அழைப்பின் பேரில் இங்கிலாந்துக்கு 2021 நவம்பர் 1ம் தேதி முதல் 2ம் தேதி வரை பயணம் மேற்கொள்கிறேன்.
ரோமில், ஜி20 தலைவர்களின் 16வது உச்சிமாநாட்டில் கலந்து கொள்கிறேன். அங்கே ஜி20 தலைவர்களுடன் உலக பொருளாதாரம் மற்றும் பெருந்தொற்றிலிருந்து சுகாதார மீட்பு குறித்த ஆலோசனையில் கலந்து கொள்வேன். 2020ம் ஆண்டு கொரோனா தொற்று ஏற்பட்டது முதல், நேரடியாக நடைபெறும் முதல் ஜி-20 உச்சிமாநாடு இது. இதில் தற்போதைய உலகளாவிய நிலவரம் குறித்து ஆய்வு செய்யப்படும் மற்றும் தொற்று சூழலிருந்து நிலையான பொருளாதார மீட்பு நடவடிக்கையை வலுப்படுத்த ஜி20 எவ்வாறு திறம்பட செயல்பட முடியும் என்பது குறித்த கருத்துக்கள் பகிரப்படும்.
எனது இத்தாலி பயணத்தில், போப் பிரான்ஸிஸ் மற்றும் வெளிறவுத்துறை அமைச்சர் கார்டினல் பீட்ரோ பரோலின் ஆகியோரை சந்திக்க வாடிகன் நகருக்கும் செல்லவுள்ளேன்.
ஜி20 உச்சிமாநாட்டுக்கு இடையே, மற்ற உறுப்பு நாடுகளின் தலைவர்களையும் சந்தித்து இருதரப்பு உறவுகளை மேம்படுத்துவது குறித்து அவர்களுடன் ஆலோசிக்கவுள்ளேன்.
ஜி20 உச்சிமாநாடு அக்டோபர் 31ம் தேதி முடிவடைந்தபின், பருவநிலை மாற்றத்துக்கான ஐ.நா அமைப்பின்  26வது சிஓபி-26 மாநாட்டில், கலந்து கொள்ள கிளாஸ்கோ செல்லவுள்ளேன். நவம்பர் 1ம் தேதி முதல் 2ம் தேதி வரை நடைபெறும் சிஓபி-26 உலக தலைவர்கள் உச்சிமாநாட்டில் 120 நாடுகளின் தலைவர்களுடன் கலந்துகொள்ளவுள்ளேன்.
இயற்கையுடன் இணைந்து வாழும் நமது பாரம்பரியம் மற்றும் கிரகங்களுக்கு மரியாதை அளிக்கும் கலாச்சாரம் ஆகியவற்றின்படி, தூய மற்றும் புதுப்பிக்கத்தக்க எரிசக்தி, எரிசக்தி திறம்பட பயன்படுத்துதல், காடுவளர்ப்பு மற்றும் உயிரி பன்முகத்தன்மை ஆகியவற்றை விரிவுபடுத்தும் லட்சிய நடவடிக்கையை நாங்கள் எடுத்து வருகிறோம். பருவநிலை நடவடிக்கை, தணித்தல் மற்றும் மீட்பு நடவடிக்கை மற்றும் பலதரப்பு கூட்டணிகளை உருவாக்குவதல் போன்றவற்றுக்கு கூட்டு முயற்சியை உருவாக்குவதில் இந்தியா இன்று புதிய சாதனை படைத்து வருகிறது. புதுப்பிக்கத்தக்க எரிசக்தி, காற்று மற்றும் சூரிய மின்சக்தி திறன் ஆகியவற்றை அமைப்பதில் இந்தியா முன்னணி நாடுகளில் ஒன்றாக உள்ளது. உலக தலைவர்கள் உச்சிமாநாட்டில், பருவநிலை நடவடிக்கையில் இந்தியாவின் சிறப்பான சாதனையை நான் பகிர்வேன்.
கார்பன் இடைவெளியை சமஅளவில் பகிர்வது, தணித்தல் மற்றும் பருவநிலை நடவடிக்கைகளுக்கு ஆதரவு அளிப்பது மற்றும் மீட்பு நடவடிக்கைகள், நிதிதிரட்டல், தொழில்நுட்ப பரிமாற்றம் மற்றும் பசுமையான மற்றும் முழுமையான வளர்ச்சிக்கு நிலையான வாழ்க்கை முறையின் முக்கியத்துவம் உட்பட பருவநிலை மாற்ற பிரச்னைகளுக்கு விரிவாக தீர்வு காணும் அவசியத்தை நான் சுட்டிக் காட்டுவேன்.
உறுப்பு நாடுகளின் தலைவர்கள், புதுமை கண்டுபிடிப்பாளர்கள் மற்றும் அரசுகளுக்கு இடையேயான அமைப்பு உட்பட அனைத்து தரப்பினரையும் சந்திக்கவும், நமது சுத்தமான எரிசக்தியை மேலும் அதிகரிப்பதற்கான சாத்தியங்களை ஆராயவும் சிஓபி26 மாநாடு ஒரு வாய்ப்பை வழங்கும்.
நிதி அமைச்சகம்
நிதி நிறுவனங்கள், பொதுத் துறை வங்கிகள் நிறுவனங்களின் அலுவலர்கள், ஊழியர்கள் பிஎம் கேர்ஸ் நிதிக்கு ரூ.430 கோடி பங்களிப்பு
நிதி நிறுவனங்கள், பொதுத் துறை வங்கிகள் மற்றும் நிறுவனங்கள் உள்ளிட்ட மத்திய நிதி அமைச்சகத்தின் கீழ் செயல்படும் நிறுவனங்களின் அலுவலர்கள், ஊழியர்கள் அனைவரும் தமது ஒரு நாள் ஊதியத்தை கொவிட்-19 தொற்றை முறியடிக்கும் பணிகளுக்காக பிஎம் கேர்ஸ் நிதிக்கு அளித்துள்ளனர். இதனுடன் இந்த நிறுவனங்களின் சமூக பங்களிப்பு நிதியும் சேர்ந்து ரூ.430.13 கோடி பிஎம் கேர்ஸ் நிதிக்கு பங்களிப்பு செய்துள்ளனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சமோலி மாவட்டத்தில் கனமழையால் ஏற்பட்ட சாலைகள் உரிய நேரத்தில் சீரமைப்பு
கடந்த ஒரு வாரத்தில் பெய்த சராசரி மழை அளவான 39 மில்லி மீட்டருக்கு மாறாக முன் எப்போதும் இல்லாத வகையில் சமோலி மாவட்டத்தில்13.7.2022 அன்று பெய்த 79.4 மில்லி மீட்டர் என்ற மிக கனமழையின் காரணமாக தேசிய நெடுஞ்சாலை 7-இன் ஒரு சில பகுதிகளில் ஏற்பட்ட கடுமையான பாதிப்பு உரிய நேரத்தில் சரி செய்யப்பட்டதால் போக்குவரத்து சீரானது.
புகழ்மிக்க சார்தம் திட்டத்தை செயல்படுத்துவதற்கு, தடை செய்யப்பட்ட நிறுவனத்தை அரசு பணியிலமர்த்தியிருப்பதாக சமீபத்திய ஊடக அறிக்கைகள் தெரிவித்துள்ளன. தனது எந்த ஒரு திட்டத்திற்கும் தடை செய்யப்பட்ட ஒப்பந்ததாரரை பணியில் அமர்த்தவில்லை என்றும், முறையான சரிபார்த்தலுக்குப் பிறகே திட்டங்களுக்கான ஒப்பந்ததாரர்கள் தேர்வு செய்யப்பட்டுள்ளதாகவும் தேசிய நெடுஞ்சாலைகள் மற்றும் உள்கட்டமைப்பு மேம்பாட்டு கழகம்  தெளிவுப்படுத்துகிறது. இது போன்ற திட்டங்களை மேற்கொண்டு வரும் நிறுவனங்கள், மத்திய மற்றும் மாநில அரசுகளின் ஏராளமான உள்கட்டமைப்புத் திட்டங்களை செயல்படுத்தி வருகின்றன.
சாலைகள் அமைக்கப்பட்ட பிறகு நான்கு ஆண்டுகள் வரையில் அவற்றைச் செப்பனிடும் பொறுப்பை ஒப்பந்ததாரர் ஏற்றுக்கொள்ளும் வகையில் சாலைகள் கட்டமைக்கப்படுகின்றன. தரமான நெடுஞ்சாலை உள்கட்டமைப்பை உருவாக்குவதில் என்.ஹெச்.ஐ.டி.சி.எல் உறுதி பூண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1842095
மத்திய அமைச்சரவை
சூரிய மின்சக்தித் துறையில் இந்தியா- உஸ்பெகிஸ்தான் புரிந்துணர்வு ஒப்பந்தம்: மத்திய அமைச்சரவை ஒப்புதல்
சூரிய மின்சக்தித் துறையில் இந்தியா, உஸ்பெகிஸ்தான் நாடுகளுக்கிடையே புரிந்துணர்வு ஒப்பந்தம் மேற்கொள்வதற்கு, பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டுள்ளது.
மத்திய புதிய, புதுப்பிக்கத்தக்க எரிசக்தி அமைச்சகத்தின் தேசிய சூரிய மின்சக்தி நிறுவனமும், உஸ்பெகிஸ்தானின் சர்வதேச சூரிய மின்சக்தி நிறுவனமும்
• சூரிய ஒளிமின்னழுத்தம்
• சேமிப்பதற்கான தொழில்நுட்பங்கள்
• தொழில்நுட்பப் பரிமாற்றம்
ஆகிய துறைகளில் ஆராய்ச்சி/ செயல் விளக்கம்/ சோதனைத் திட்டங்களைக் கண்டறிவது இந்தப் புரிந்துணர்வு ஒப்பந்தத்தின் முக்கிய நோக்கமாகும்.
இரு நாடுகளின் பரஸ்பர ஒத்துழைப்பின் அடிப்படையில், சர்வதேச சூரியசக்தி கூட்டணியின் உறுப்பு நாடுகளில் சோதனை முயற்சியில் திட்டங்களை செயல்படுத்துவதற்கு இருதரப்பும் பணியாற்றும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690263
சிறப்பு சேவைகள் மற்றும் கட்டுரைகள்
அஞ்சலக குறை தீர்வு முகாம்
11.08.2022 அன்று நடைபெறவிருந்த வட்ட அளவிலான வாடிக்கையாளர் குறை தீர்க்கும் முகாம், 29.09.2022  அன்று காலை 10.30 மணிக்கு முதன்மை அஞ்சல் துறைத் தலைவர் அலுவலகம், தமிழ்நாடு வட்டம், சென்னை - 600 002 என்ற முகவரியில் நடைபெற உள்ளது என தமிழ்நாடு வட்ட முதன்மை அஞ்சல் துறைத் தலைவர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
குந்தி மக்களவைத் தொகுதியின் கீழ் உள்ள கும்லா வட்டத்தில் செயல்படும் மகிளா விகாஸ் மண்டலின் வருடாந்திர பொதுக்குழுவில் 15,000க்கும் அதிகமான பெண்கள் பங்கேற்றதற்கு பிரதமர் பாராட்டு
ஜார்க்கண்ட் மாநிலம் குந்தி மக்களவைத் தொகுதியின் கீழ் உள்ள கும்லா வட்டத்தில் செயல்படும் மகிளா விகாஸ் மண்டலின் வருடாந்திர பொதுக்குழுவில் 15,000க்கும் அதிகமான பெண்கள் பங்கேற்றதற்கு பிரதமர் திரு நரேந்திர மோடி பாராட்டு தெரிவித்துள்ளார். குந்தி மக்களவைத் தொகுதியின் கீழ் உள்ள பால்கோட்  வட்டத்தில் செயல்படும் மகிளா விகாஸ் மண்டலின் வருடாந்திர பொதுக்குழுவில் 15,000க்கும் அதிகமான பெண்கள் கலந்து கொண்டதாக மத்திய பழங்குடி விவகாரங்கள் துறை அமைச்சர் திரு அர்ஜுன் முண்டா வெளியிட்டிருந்த தொடர் ட்விட்டர் பதிவுகளுக்கு பிரதமர் பதிலளித்திருந்தார். 944 மகிளா மண்டலைச் சேர்ந்த பெண்கள் இதில் கலந்து கொண்டனர்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“மிகவும் பாராட்டத்தக்க முயற்சி. அதிகரித்து வரும் பெண்களின் பங்கேற்பு, அவர்களது அதிகாரம் மற்றும் வளர்ச்சியை எடுத்துக்காட்டுகிறது.”
பாதுகாப்பு அமைச்சகம்
காந்திநகரில் 12-வது பாதுகாப்புக் கண்காட்சியின் ஒரு பகுதியாக இந்திய- ஆப்பிரிக்க பாதுகாப்பு பேச்சுவார்த்தைக் கூட்டம்
குஜராத் மாநிலம் காந்திநகரில் நடைபெற உள்ள 12-வது பாதுகாப்புக் கண்காட்சியின் ஒரு பகுதியாக அக்டோபர் 18-ஆம் தேதி இந்திய- ஆப்பிரிக்க பாதுகாப்பு பேச்சுவார்த்தை சந்திப்பின்போது ஆப்பிரிக்க நாடுகளின் பாதுகாப்பு அமைச்சர்களை பாதுகாப்பு அமைச்சர் திரு ராஜ்நாத் சிங் சந்திக்க உள்ளார். ‘இந்திய-ஆப்பிரிக்கா: ராணுவ மற்றும் பாதுகாப்பு ஒத்துழைப்பை ஒருங்கிணைத்து, வலுப்படுத்துவதற்கான உத்தியைக் கையாளுதல்' என்பது இந்தக் கூட்டத்தின் கருப்பொருளாகும்.
இந்தியாவும், ஆப்பிரிக்காவும் நெருங்கிய மற்றும் வரலாற்றுச் சிறப்புமிக்க உறவைக் கொண்டுள்ளன. கடந்த 2018-ஆம் ஆண்டு பிரதமர் திரு நரேந்திர மோடியால் கொண்டுவரப்பட்ட கம்பாலா கோட்பாடுகளால் ஆப்பிரிக்கா குறித்த இந்தியாவின் அணுகுமுறை வழி நடத்தப்படுகிறது. 2020-ஆம் ஆண்டு பிப்ரவரி மாதம் நடைபெற்ற பாதுகாப்புக் கண்காட்சியின் போது உத்திரப்பிரதேச மாநிலம் லக்னோவில் முதன் முதலில் இந்திய- ஆப்பிரிக்க பாதுகாப்பு அமைச்சர்களின் உச்சிமாநாடு நடைபெற்றது, குறிப்பிடத்தக்கது.
பிரதமர் அலுவலகம்
இந்தியாவின் தடுப்பு மருந்து வழங்கல் நடவடிக்கையை பிரதமர் ஆய்வு செய்தார்
அதிக உற்பத்தி மையங்கள், நிதியுதவி மற்றும் மூலப்பொருட்களின் விநியோகம் ஆகியவற்றின் மூலம் தடுப்பு மருந்து தயாரிப்பாளர்களுக்கு இந்திய அரசு உதவி வருகிறது
தடுப்பூசி வீணாதலை தடுப்பதற்கான நடவடிக்கைகள் தேவை என்று பிரதமர் வலியுறுத்தல்
சுகாதார பணியாளர்கள், முன்கள பணியாளர்கள், 45 வயதுக்கு மேற்பட்டோர் மற்றும் 18-44 வயது பிரிவினருக்கான தடுப்பு மருந்து வழங்கல் குறித்து பிரதமர் ஆய்வு
இந்தியாவின் தடுப்பு மருந்து வழங்கல் நடவடிக்கையை ஆய்வு செய்வதற்கான உயர்மட்ட கூட்டத்திற்கு பிரதமர் திரு நரேந்திர மோடி தலைமை தாங்கினார். தடுப்பு மருந்து வழங்கல் நடவடிக்கையின் பல்வேறு விவரங்கள் குறித்து அதிகாரிகள் விரிவாக விளக்கினர்.
தற்போதைய தடுப்பு மருந்து இருப்பு குறித்தும், அதை அதிகரிக்க செய்வதற்கான திட்டம் குறித்தும் பிரதமரிடம் எடுத்துரைக்கப்பட்டது. தடுப்பூசி உற்பத்தியை பெருக்குவதற்காக தடுப்பு மருந்து தயாரிப்பாளர்களுக்கு உதவ எடுக்கப்பட்டு வரும் முயற்சிகள் குறித்தும் பிரதமரிடம் விளக்கப்பட்டது. தடுப்பு மருந்து தயாரிப்பாளர்களுடன் இணைந்து துடிப்புடன் பணியாற்றி வரும் இந்திய அரசு, அதிக உற்பத்தி மையங்கள், நிதியுதவி மற்றும் மூலப்பொருட்களின் விநியோகம் ஆகியவற்றின் மூலம் அவர்களுக்கு உதவி வருகிறது
சுகாதார பணியாளர்கள், முன்கள பணியாளர்கள், 45 வயதுக்கு மேற்பட்டோர் மற்றும் 18-44 வயது பிரிவினருக்கான தடுப்பு மருந்து வழங்கல் குறித்து பிரதமர் ஆய்வு செய்தார். பல மாநிலங்களில் தடுப்பு மருந்து வீணாதல் குறித்து ஆய்வு செய்த பிரதமர், அதிகளவில் தடுப்பு மருந்து வீணாவதாகவும், அதை குறைப்பதற்கு தேவையான நடவடிக்கைகள் எடுக்கப்பட வேண்டும் என்றும் வலியுறுத்தினார்.
தடுப்பு மருந்து வழங்கலை மக்களுக்கு தோழமையானதாக ஆக்குவதற்காக எடுக்கப்பட்டு வரும் தொழில்நுட்ப நடவடிக்கைகள் குறித்து பிரதமரிடம் அதிகாரிகள் எடுத்துரைத்தனர்.
தடுப்பு மருந்து இருப்பு குறித்து மாநிலங்களுக்கு முன்கூட்டியே தெரியப்படுத்துவதாகவும், இந்த தகவல்களை மாவட்டங்களுக்கு அனுப்பி மக்களுக்கு சிரமமில்லாமல் பார்த்துக் கொள்ளும் படி மாநிலங்கள் கேட்டுக்கொள்ளப்பட்டிருப்பதாகவும் அதிகாரிகள் பிரதமரிடம் தெரிவித்தனர்.
பாதுகாப்பு அமைச்சர், உள்துறை அமைச்சர், நிதி அமைச்சர், வர்த்தகம் & தொழில்கள் அமைச்சர், தகவல் & ஒலிபரப்பு அமைச்சர், பிரதமரின் முதன்மை செயலாளர், அமைச்சரவை செயலாளர், சுகாதார செயலாளர் மற்றும் இதர முக்கிய அலுவலர்கள் கூட்டத்தில் பங்கேற்றனர்.
-----
(